पुणे/उमरगा। सीबीआई ने चिटफंड घोटालों से संबंधित बड़ी कार्रवाई करते हुए मंगलवार को पुणे, नासिक, औरंगाबाद, सोलापुर समेत महाराष्ट्र, ओडिशा में 58 ठिकानों पर छापेमारी की। सीबीआई ने ये कार्रवाई उस्मानाबाद पुलिस द्वारा चिटफंड कंपनी समृद्ध जीवन के मालिक महेश मोतेवार को गिरफ्तार करने के बाद की।
इसके तहत समृद्ध जीवन के कार्यालयों, बैंक, संचालकों के घर सहित 58 ठिकानों पर छापे मारे गए। इसमें ग्रुप के हिंदी न्यूज चैनल लाइव इंडिया, मराठी न्यूज चैनल मी मराठी के ऑफिस भी शामिल हैं।
उमरगा स्थित कोर्ट ने मोतेवार को 31 दिसंबर तक पुलिस हिरासत में भेज दिया है। मोतेवार पर लोगों को डेयरी उद्योग में भागीदारी का सपना दिखाकर धोखाधड़ी करने का आरोप है। कंपनी पर रिजर्व बैंक, सेबी से अनुमति लिए बगैर सामान्य लोगों से चिटफंड के जरिये पैसे इकट्ठे करने का आरोप है। सीबीआई ने कंपनी के पुणे स्थित करीब 40 ठिकानों, नासिक, औरंगाबाद, सोलापुर में एक-एक, उड़ीसा में दो स्थानों पर छापेमारी कर महत्वपूर्ण दस्तावेज कब्जे में लिए हैं। गौरतलब है कि सीबीआई ने चिटफंड घोटालों से संबंधित पश्चिम बंगाल, ओडिशा, असम और त्रिपुरा में 76 मामले दर्ज किए हैं। इसमें करीब 30,000 करोड़ रुपए की धोखाधड़ी होने का अनुमान है।
समृद्ध जीवन कंपनी का मामला
hin_Deva bho_Deva hin_Deva hin_Deva